**Michel-Richard Delalande** (1657–1726) var en fransk fiolinist, organist og komponist.

Liv og virke
------------

Delalande var det femtende barnet til en skredder. Som barn sang han i koret i Saint-Germain-l'Auxerrois i Paris. 

Fra 1672 hadde han en kort karriere som fiolinist, men fikk ikke ansettelse i operaorkesteret. I årene 1676 til 1680 ble han litt etterhvert organist i fire kirker i Paris. Han etterfulgte Charles Couperin ved St-Gervais og måtte forplikte seg til å overlate posten til forgjengerens sønn, François Couperin, straks han fylte atten år.

Ved hoffet var Delalande cembalolærer for Ludvig XIVs tre døtre. Takket være denne oppgaven fikk han anledning til å framføre sine første verdslige verk: *La Sérénade* (1682), *Les Fontaines de Versailles* (1683) og *Le concert d'Esculape*. Til karnevalet 1686 ble Delalandes *Ballet de la jeunesse* oppført i Versailles. Opprinnelig var det meningen å oppføre Lullys *Armide* til karnevalet, men Lully var falt i unåde hos kongen og *Armide* degradert til oppføring i Paris by. 

I 1689, to år etter Lullys død, ble Delalande kongens musikalske yndling og fikk straks overoppsynet med hoffmusikken. Av komposisjoner dreide det seg hovedsakelig om kirkemusikk bestilt av kongen. I 1722 sørget regenten Filip II av Orléans for at Delalande ble opptatt i ridderordenen Saint-Michel.

Musikk
------

*Thematic Catalogue of the Works of Michel-Richard de Lalande (1657-1726* (2006) av Lionel Sawkins inneholder over 3000 oppføringer. Delalande etterlot seg mange versjoner av samme verk, til sammen er mer enn 300 ulike verk kjent, hvorav 71 grands motets. Han skrev også underholdningsmusikk som den kjente *Sinfonies pour les Soupers du Roy*, 18 orkestersuiter, balletter og variasjoner over franske julesanger, de den gang så populære «noëls».

Delalande regnes som den mest betydelige komponist av *grands motets*, en storslått og pompøs kirkemusikksjanger for soloister, kor og forholdsvis stort orkester som Ludvig IV var svært glad i.

Delalande fullendte en påbegynt syntese av fransk og italiensk barokkstil og viderførte Marc-Antoine Charpentiers verk. Under de kirkelige konsertene i konsertserien Concert spirituel representerte Delalandes verk Versaille-hoffets musikalske estetikk.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Michel-Richard-Delalande, besøkt 9. oktober 2017[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Musicalics, oppført som Michel-Richard de Lalande, Musicalics komponist-ID 79427[Hentet fra Wikidata]
4. 1 2   Roglo, Roglo person ID p=michel+richard;n=delalande, oppført som Michel Richard Delalande[Hentet fra Wikidata]

Litteratur
----------

* (de) Bernhard Hemmerle: «Michel-Richard Delalande» i *Biographisch-Bibliographisches Kirchenlexikon* (BBKL). , bind 23, Bautz, Nordhausen 2004, ISBN 3-88309-155-3, sp. 259–260

Eksterne lenker
---------------

* (en) Michel-Richard Delalande – kategori av bilder, video eller lyd på Commons Rediger på Wikidata
* (en) Michel-Richard Delalande på Internet Movie Database Rediger på Wikidata
* (en) Michel-Richard Delalande på Discogs Rediger på Wikidata

* (en) Michel-Richard Delalande på MusicBrainz Rediger på Wikidata

* (en) Michel-Richard Delalande på Spotify Rediger på Wikidata

* (en) Michel-Richard Delalande på AllMusic Rediger på Wikidata
* (en) Fritt tilgjengelige noter av Michel-Richard Delalande i International Music Score Library Project
* 

* (en) Fritt tilgjengelige noter av Michel-Richard Delalande i Choral Public Domain Library (ChoralWiki)

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** ICCU **·** BNE **·** CiNii **·** BBC Things **·** MusicBrainz **·** Discogs **·** AllMusic
 |